Cuneiform Tablet Kt t/k 1 (TTK 2 pl. 290)
Cuneiform tablet, dated to the Old Assyrian Period (ca. 1950-1850 BC).
Genre: settlement of accounts
Transliteration:
2 ma-na LÁ 6.5 GÍN KÙ.BABBAR ša kà-da-lá a-na pé-er-dí-im ša-a-mì-im i-dí-na-ni 0.33333 ma-na 4 GÍN KÙ.BABBAR i-na ra-mì-ni-a ú-ra-dí-ma 2 ma-na 16.5 GÍN KÙ.BABBAR a-na pé-er-dí-im áš-qúl 3 GÍN KÙ.BABBAR a-na É wa-áb-ri a-dí-in 3 GÍN KÙ.BABBAR a-na É kà-ri-im ša-du-a-tám áš-qúl 7 ma-na URUDU i ša-am-ší pé-er-dam ni-iš-ú-mu-ú a-na ki-ra-nim áš-qúl 1 ma-na a-na iš-pá-tá-li mì-ma a-nim i-na ša-lá-tí-wa-ar a-šu-mì pé-er-dí-im ú-ša-qí-il₅ iš-tù ša-lá-tí-wa-ar nu-ṣa-ma 2.5 ma-na URUDU i-na ša-pá-at na-ri-im a-šu-mì pé-er-dí-im áš-qúl 2 ma-na URUDU a-na ŠE.AM i-na ša-lá-tí-wa-ar áš-qúl 5 ma-na URUDU a-na É wa-áb-ri 5 ma-na ša-du-a-tám a-na É kà-ri-im áš-qúl 5 ma-na a-na kà-ší-im áš-qúl 4 ma-na a-na ŠE.AM áš-qúl 10 ma-na URUDU a-na ra-dí-im a-na a-lá-ḫi-nim a-dí-in-ma a-dí ša-pá-at na-ri-im ir-dí-a-ni 1 ma-na a-na ma-lá-ḫi-im a-dí-in mì-ma a-nim i-na wa-aḫ-šu-ša-na a-šu-mì pé-er-dí-im ú-ša-qí-il₅